দেশে ৮ আসনে উপনির্বাচন ঘোষণা, ৯ ও ২৩ এপ্রিল ভোট

নয়াদিল্লি: রবিবার সাংবাদিক বৈঠকে দেশের বিভিন্ন রাজ্যের কয়েকটি শূন্য আসনে উপনির্বাচনের (By Election) দিনক্ষণ ঘোষণা করল নির্বাচন কমিশন (Election Commission)। কমিশনের তরফে জানানো হয়েছে, মোট ৮টি আসনে উপনির্বাচন অনুষ্ঠিত হবে।

কমিশনের তথ্য অনুযায়ী, গোয়া, ত্রিপুরা, নাগাল্যান্ড ও গুজরাটে একটি করে আসনে উপনির্বাচন হবে। অন্যদিকে মহারাষ্ট্রে দুটি আসনে ভোটগ্রহণ অনুষ্ঠিত হবে। বিভিন্ন কারণে এই আসনগুলি শূন্য হয়ে পড়ায় সেখানে ভোটের আয়োজন করা হচ্ছে বলে কমিশনের পক্ষ থেকে জানানো হয়েছে।

আরও পড়ুন: ভোটের মুখে কল্পতরু! পুরোহিত-ইমামদের ভাতা বাড়ালেন মমতা

নির্বাচন কমিশনের সূচি অনুযায়ী, গোয়া, কর্নাটক, নাগাল্যান্ড এবং ত্রিপুরার আসনগুলিতে ৯ এপ্রিল ভোটগ্রহণ হবে। ওই দিনই সংশ্লিষ্ট কেন্দ্রগুলিতে ভোটাররা তাঁদের গণতান্ত্রিক অধিকার প্রয়োগ করবেন। অন্যদিকে গুজরাট ও মহারাষ্ট্রের আসনগুলিতে ২৩ এপ্রিল ভোটগ্রহণের দিন ধার্য করা হয়েছে।

কমিশনের ঘোষণা অনুযায়ী, সব মিলিয়ে ৮টি আসনের ভোটগণনা হবে ৪ মে। সেদিনই প্রকাশ করা হবে ফলাফল। নির্বাচন কমিশন জানিয়েছে, ভোটগ্রহণ প্রক্রিয়া শান্তিপূর্ণ ও সুষ্ঠুভাবে সম্পন্ন করতে সমস্ত প্রয়োজনীয় ব্যবস্থা নেওয়া হবে। নিরাপত্তা ব্যবস্থা জোরদার করার পাশাপাশি প্রশাসনের বিভিন্ন দফতরের সঙ্গে সমন্বয় করে নির্বাচনী প্রক্রিয়া সম্পন্ন করা হবে।

উপনির্বাচন ঘিরে ইতিমধ্যেই রাজনৈতিক মহলে তৎপরতা শুরু হয়েছে। বিভিন্ন রাজনৈতিক দল সম্ভাব্য প্রার্থী নির্বাচন ও নির্বাচনী কৌশল নিয়ে আলোচনা শুরু করেছে। কমিশনের ঘোষণা অনুযায়ী আগামী কয়েক সপ্তাহের মধ্যেই সংশ্লিষ্ট রাজ্যগুলিতে নির্বাচনী প্রচার আরও জোরদার হতে পারে বলে রাজনৈতিক মহলের ধারণা।